open-index/open-wikipedia-markdown huggingface dataset:
Պալեստինա Սեկունդա

**Պալեստինա Սեկունդա** (, Պալեստինա II, Պալեստինա Երկրորդ, *Palaestina II*), Արևելյան հռոմեական կայսրության (ավելի ուշ հայտնի է դառնում որպես Բյուզանդիա) նահանգը Մերձավոր Արևելքում։
thumb|300px|Բյուզանդական Պաղեստինը մ․թ 5-րդ դարում
Դոմինատի դարաշրջանում Դիոկղետիանոսի (284—305) վարչական ռեֆորմների ընթացքում Պալեստին նահանգը և հարակից մի շարք տարածքներ բաժանվել են գավառների՝ Պալեստին I, II, III։ Առաջին Պալեստինը՝ Կեսարիա կենտրոնով, Երուսաղեմի, Ղազայի և Երիխոնի հետ միասին, ներառված էր երկրի կենտրոնական տարածքի մեջ։ Երկրորդ Պալեստինը՝ Սկիֆոպոլի կենտրոնով (ներկայումս՝ Բեյթ Շեան), ձևավորվել էր երկրի հյուսիսային շրջաններից՝ Գալիլեայից, Սամարայի մի մասից, Զաիորդանիայից, Հորդանանի և Իսրայելի հովիտներից։ Երրորդ Պալեստինի մեջ՝ Պետրա կենտրոնով, մտել են Հրեական անապատի հարավային մասը և Մեռյալ ծովի ու Ակաբայի ծովածոցի միջև ընկած տարածությունը՝ բնակեցված քոչվորներով։ Պալեստինա I, II և III-ի նահանգները մտել են 3-րդ դարի վերջից Արևելյան հռոմեական կայսրությանը պատկանող Արևելքի դիոցեզի մեջ, որը ավելի ուշ դարձել է Բյուզանդիա։ Ստեղծվել է Երուսաղեմի պատրիարքարանի Սկիֆոպոլի մետրոպոլիան։

Իրանա-բյուզանդական պատերազմի ընթացքում (602-628) Պաղեստինը նվաճվել է։ 628 թվականին Հերակլիոս Ա-ը հաղթանակ է տարել Սասանյան Պարսկաստանի նկատմամբ։ 630 թվականին պարսիկները դուրս են բերել իրենց կայազորները Պաղեստինից։

634 թվականից Պաղեստինը ենթարկվել է արաբական նվաճումներին։ 634 թվականի հուլիսին բանակը ջախջախվել է Աջնադայնի մոտ։ 634 թվականի վերջում նոր բյուզանդական բանակը Սկիֆոպոլի մոտ մտնում է Հորդանանի հովիտ։ 635 թվականի հունվարին բյուզանդական բանակը ջախջախվում է Պելեի մոտ։ 636 թվականի գարնանը բյուզանդական նոր բանակը արաբներին դուրս է մղում Պարսկաստանից, սակայն 636 թվականի օգոստոսին պարտություն է կրում Յարմուքի ճակատամարտում։

640 թվականին Պաղեստինը մտել է Արաբական խալիֆայության կազմի մեջ երկու ռազմական շրջանների՝ Ջունդ Ֆիլաստինի և Ջունդ Ուրդուինի կազմում։ Ջունդ Ուրդուին շրջանը համապատասխանում էր Պալեստին II-ին։ Ջունդ Ուրդուին շրջանի մայրաքաղաքն է դառնում Պելան։

## Ծանոթագրություններ

Կատեգորիա:Բյուզանդական Պաղեստին
Ջամալ Լյուիս

**Ջամալ Լյուիս** (, ), իռլանդացի պրոֆեսիոնալ ֆուտբոլիստ։ Ներկայումս հանդես է գալիս Նորվիչ Սիթիի և Հյուսիսային Իռլանդիայի ազգային հավաքականի կազմում։ Խաղում է ձախ պաշտպանի դիրքում։

## Ակումբային կարիերա
### Նորվիչ Սիթի
Ֆուտբոլիստի կարիերան Լյուիսը սկսել է Լուտոն Թաունում։ 2014 թվականին նա միացավ Նորվիչ Սիթիի ակադեմիային։ 2017 թվականի հուլիսի 31-ին Լյուիսը 4 տարվա պայմանագիր կնքեց ակումբի հետ։ Իր պրոֆեսիոնալ դեբյուտը նշեց դեկտեմբերի 22-ին՝ փոխարինման մտնելով Բրենտֆորդի դեմ խաղում։ Իր առաջին գոլը խփեց 2018 թվականի հունվարի 17-ին՝ Անգլիայի գավաթի Չելսիի դեմ խաղում։ Սեպտեմբերին Լյուիսը ճանաչվեց Չեմպիոնշիպի ամսվա լավագույն երիտասարդ ֆուտբոլիստ։ Հոկտեմբերի 10-ին անգլիացին երկարաձգեց իր պայմանագիրը ակումբի հետ մինչև 2023 թվականը։ 2018-19 մրցաշրջանում նա անցկացրեց 43 հանդիպում՝ դառնալով 4 գոլային փոխանցման հեղինակ, իսկ Նորվիչ Սիթին հաղթեց Չեմպիոնշիպը։ Լյուիսը ԱՖԼ-ի ու ՊՖԱ-ի կողմից ընդգրկվեց առաջնության խորհրդանշական հավաքականում,

Իր առաջին հանդիպումը Պրեմիեր Լիգայում Լյուիսը անցկացրեց 2019 թվականի օգոստոսի 9-ին՝ թիմի մեկնարկային կազմում խաղադաշտ դուրս գալով Լիվերպուլի դեմ խաղում։

## Միջազգային կարիերա
Լյուիսը ներկայացրել է Հյուսիսային Իռլանդիան մինչև 19 և մինչև 21 տարեկանների երիտասարդական հավաքականներում։ Հյուսիսային Իռլանդիայի ազգային հավաքական նա առաջին անգամ հրավիրվեց 2018 թվականի մարտի 12-ին՝ Հարավային Կորեայի դեմ խաղի համար։ Իր դեբյուտը ազգային հավաքականում նշեց մարտի 24-ին՝ մեկնարկային կազմում խաղադաշտ դուրս գալով Հարավային Կորեայի դեմ խաղում։

## Կարիերայի վիճակագրություն
### Ակումբային վիճակագրություն
*2020 թվականի հունվարի 7-ի դրությամբ*

### Միջազգային վիճակագրություն
*2020 թվականի հունվարի 7-ի դրությամբ*

## Նվաճումներ
### Ակումբային
**Նորվիչ Սիթի**

* Չեմպիոնշիպ. 2018–19

### Անհատական
* Չեմպիոնշիպի ամսվա լավագույն երիտասարդ ֆուտբոլիստ. սեպտեմբեր 2018
* ՊՖԱ Չեմպիոնշիպի խորհրդանշական հավաքական. 2018–19
* ԱՖԼ Չեմպիոնշիպի խորհրդանշական հավաքական. 2018–19

## Ծանոթագրություններ

## Արտաքին հղումներ
* Լյուիսի պաշտոնական Ինստագրամի էջը
* Լյուիսը transfermarkt-ում
* Լյուիսը soccerbase.com-ում
* Լյուիսը WhoScored.com կայքում
* Լյուիսը Նորվիչ Սիթիի պաշտոնական կայքում 
* Լյուիսը Պրեմիեր Լիգայի պաշտոնական կայքում
* Լյուիսը ՈՒԵՖԱ-ի պաշտոնական կայքում

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիացի ֆուտբոլիստներ
Կատեգորիա:Լուտոն Թաունի ֆուտբոլիստներ
Կատեգորիա:Հյուսիսային Իռլանդիայի հավաքականի ֆուտբոլիստներ
Կատեգորիա:Հյուսիսիռլանդացի ֆուտբոլիստներ
Կատեգորիա:Նորվիչ Սիթիի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Նյուքասլ Յունայթեդի ֆուտբոլիստներ
Կատեգորիա:Սան Պաուլուի ֆուտբոլիստներ
Կատեգորիա:Ուոթֆորդի ֆուտբոլիստներ
Մաքս Էրոնս

**Մաքս Էրոնս** (, ), անգլիացի պրոֆեսիոնալ ֆուտբոլիստ։ Ներկայումս հանդես է գալիս Նորվիչ Սիթիի կազմում։ Խաղում է աջ պաշտպանի դիրքում։

## Ակումբային կարիերա
### Նորվիչ Սիթի
Ֆուտբոլիստի կարիերան Էրոնսը սկսել է Լուտոն Թաունում։ 2016 թվականին նա միացավ Նորվիչ Սիթիի երիտասարդական թիմին։ Իր առաջին պայմանագիրը կնքեց 2018 թվականի հունիսի 13-ին։ Իր պրոֆեսիոնալ դեբյուտը նշեց օգոստոսի 14-ին՝ Անգլիայի լիգայի գավաթի Սթիվենիջի դեմ խաղում։ Իր առաջին գոլը պրոֆեսիոնալ կարիերայում խփեց օգոստոսի 28-ին՝ Անգլիայի լիգայի գավաթի Կարդիֆ Սիթիի դեմ խաղում։ Առաջնությունում իր առաջին հանդիպումը Էրոնսը անցկացրեց սեպտեմբերի 2-ին՝ թիմի մեկնարկային կազմում խաղադաշտ դուրս գալով Իպսվիչ Թաունի դեմ խաղում։ Հոկտեմբերի 10-ին անգլիացին երկարաձգեց իր պայմանագիրը Նորվիչի հետ մինչև 2023 թվականը։ Իր առաջին գոլը Չեմպիոնշիպում խփեց դեկտեմբերի 1-ին՝ Ռոտերհեմ Յունայթեդի դեմ խաղում։ Դեկտեմբերի 15-ին Էրոնսը գոլ խփեց Բրիստոլ Սիթիի դեմ խաղում, իսկ հանդիպումն ավարտվեց 2-2 հաշվով։ 2018-19 մրցաշրջանում անգլիացին անցկացրեց 43 հանդիպում՝ դառնալով 3 գոլի և 6 գոլային փոխանցման հեղինակ, իսկ Նորվիչ Սիթին հաղթեց Չեմպիոնշիպը։ Էրոնսը ճանաչվեց առաջնության լավագույն երիտասարդ ֆուտբոլիստ, և ԱՖԼ-ի ու ՊՖԱ-ի կողմից ընդգրկվեց Չեմպիոնշիպի խորհրդանշական հավաքականում։

2019-20 մրցաշրջանում Էրոնսը ստացավ 2 համարի մարզաշապիկը՝ նախկին 37-ի փոխարեն։ 2019 թվականի հուլիսի 17-ին նա 1 տարով երկարաձգեց իր պայմանագիրը Նորվիչի հետ։ Իր առաջին հանդիպումը Պրեմիեր Լիգայում անցկացրեց 2019 թվականի օգոստոսի 9-ին՝ թիմի մեկնարկային կազմում խաղադաշտ դուրս գալով Լիվերպուլի դեմ խաղում։

## Միջազգային կարիերա
Էրոնսը ներկայացրել է Անգլիան մինչև 19 և մինչև 21 տարեկանների երիտասարդական հավաքականներում։

## Կարիերայի վիճակագրություն
### Ակումբային վիճակագրություն
*2020 թվականի հունվարի 6-ի դրությամբ*

## Նվաճումներ
### Ակումբային
**Նորվիչ Սիթի**

* Չեմպիոնշիպ. 2018–19

### Անհատական
* Չեմպիոնշիպի տարվա լավագույն երիտասարդ ֆուտբոլիստ. 2018–19
* ՊՖԱ Չեմպիոնշիպի խորհրդանշական հավաքական. 2018–19
* ԱՖԼ Չեմպիոնշիպի խորհրդանշական հավաքական. 2018–19

## Ծանոթագրություններ

## Արտաքին հղումներ
* Էրոնսի պաշտոնական Տվիտերի էջը
* Էրոնսի պաշտոնական Ինստագրամի էջը
* Էրոնսը transfermarkt-ում
* Էրոնսը soccerbase.com-ում
* Էրոնսը WhoScored.com կայքում
* Էրոնսը Նորվիչ Սիթիի պաշտոնական կայքում 
* Էրոնսը Պրեմիեր Լիգայի պաշտոնական կայքում

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիացի ֆուտբոլիստներ
Կատեգորիա:Բորնմութի ֆուտբոլիստներ
Կատեգորիա:Լուտոն Թաունի ֆուտբոլիստներ
Կատեգորիա:Նորվիչ Սիթիի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Ռեյնջերս ՖԱ-ի ֆուտբոլիստներ
Կատեգորիա:Վալենսիայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Բարտոլինյան գեղձի կարցինոմա

**Բարտոլինյան գեղձի կարցինոմա** հազվադեպ հանդիպող չարորակ հիվանդություն է։ Կազմում է վուլվայի չարորակ հիվանդությունների 1%-ը։ Բնորոշ է 60 անց կանանց։ Մինչ առաջին ախտանիշերի հայտնվելը ուռուցքը կարող է դառնալ բավակականին շոշափելի չափերով։ Առաջին ախտանիշերից մեկը կարող է լինել ցավը սեռական հարաբերության ժամանակ (դիսպարեունիա)։ Առանձին դեպքերում կինը կարող է շոշափել չափերով մեծացած գեղձը կամ հայտնաբերել խոց ամոթույքի շրջանում։ Բազմաթիվ բժիշկներ պնդում են, որ մեծացած բարտոլինյան գեղձը չարորակ է հետդաշտանադադարային տարիքում՝ մինչ չի ապացուցվել հակառակը։ Մեծանալով՝ ուռուցքը կարող է տարածվել շրջակա հյուսվածքների մեջ (նստաուղիղաղիքային փոսություն, աճուկային ավշային հանգույցներ)։ Բարտոլինյան գեղձի կարցինոմաների մոտ 50%-ը զարգանում են բազմաշերտ տափակ եղջերացող էպիթելից։ Մյուս առանձնահատկություն այն է, որ ուռուցքի աճը տեղի է ունենում գեղձի երեք էպիթելյալ հյուսվածքներից՝ լորձային, եղջերացող, փոփոխական։

## Պատճառ
Ախտաֆիզիոլոգիան մնում է անհայտ, կարող է կապված լինել վուլվայի և Բարտոլինյան գեղձերի վարակային հիվանդությունների հետ։ Որոշ հետազոտություններ փաստում են, որ Բարտոլինյան գեղձի կարցինոմայի առաջացումը կապված է մարդու պապիլոմա վիրուսի հետ, մասնավորապես 16-րդ տիպի հետ։

## Ախտորոշում
Բարտոլինյան գեղձը կարող է տարբերակվել հյուսվածքաբանական հետազոտությամբ։

## Վարում
Բարտոլինյան գեղձի կարցինոման հազվադեպ է հանդիպում։ Վաղ ախտորոշումը կարող է կանխել կարցինոմայի տարածումը շրջակա հյուսվածքներում։ Պետք է իրականացնել գեղձի կենսազննում, երբ կնոջ տարիքը բարձր է, կարցինոման կրկնվում է և չի պատասխանում սովարական բուժմանը։ Բուժումը կատարվում է ուռուցքի և անհրաժեշտության դեպքում շրջակա ավշային հանգույցների արմատական վիրահատական հեռացման միջոցով

## Կանխատեսում
Կանխատեսումը բարենպաստ է, քանի դեռ ավշային հանգույցներում բացակայում են մետաստազները։

## Պատմություն
Բարտոլինյան գեղձերը նկարագրվել են խոշոր եղջերավոր անասունների մոտ 1677-ին Կասպեր Բարթլինի կողմից։ Բուժման տարբերակ է վուլվէկտոմիան (ամոթույքի հեռացում), որը ենթադրում է կարցինոմայի հեռացումը շրջակա հյուսվվածքների հետ։ Սովորաբար վերջինիս հետ հեռացվում են նաև աճուկային ավշային հանգույցները։ Երբեմն հեռացվում են նաև հեշտոցի և ուղիղ աղիքի հատվածներ։

Ադենոիդ-կիստոզ կարցինոման Բարտոլինյան գեղձի այլ հազվադեպ հանդիպող չարորակ գոյացություն է, որի ախտանիշերն են կրկնվող ցավերը գեղձի շրջանում։ Բուժումը գոյացության հեռացումն է։ Երբեմն կիրառվում է ճառագայթային բուժում և քիմիոթերապիա։
alt=Illustration of vaginal abscesses.|մինի|Բարտոլինյան գեղձի թարախակույտ

## Ծանոթագրություններ

Կատեգորիա:Գինեկոլոգիա
Կատեգորիա:Կանանց առողջություն
Կատեգորիա:Ուռուցքաբանություն
Ռաջնատհ Սինգհ

**Ռաջնատհ Սինգհ** (, ), հնդիկ քաղաքական և պետական գործիչ, 2014 թվականից մինչև 2019 թվականը Հնդկաստանի արտաքին գործերի նախարար։ 2004 թվականից Բհարատիա ջանատա փարթի կուսակցության նախարար։ 2019 թվականի մայիսի 31-ից զբաղեցնում է Հնդկաստանի պաշտպանության նախարարի պաշտոնը։

## Կենսագրություն
Ռաջնատհ Սինգհը ծնվել է 1951 թվականի հունիսի 10-ին Բհաբաուրա գյուղում (Չանդուլի շրջան, Ուտար Պրադեշ նահանգ)՝ ռաջպուտի ունևոր ընտանիքում։ Սկզբնական կրթությունը ստացել է հայերի գյուղում, որից հետո ուսումը շարունակել է Գորակհպուրի համալսարանում՝ ուսումնասիրելով ֆիզիկա։

13 տարեկան հասակում Ռաջնատհ Սինգհը դարձել է հինդուիստական ազգայնական Ռաշտրիա Սվայամսևակ Սանգհ կազմակերպության անդամ, որի հետ կապված է եղել նրա հետագա քաղաքական կարիերան։ 1974 թվականին Ռաջնատհը դառնում է Միրզապուրում Ռաշտրիա Սվայամսևակ Սանգհի հետ կապված Բհարատիա Ջանա Սանգհի բաժանմունքի առաջնորդ, իսկ 1977 թվականին ընտրվել է Ուտար Պրադեշ նահանգի օրենսդրական ասամբլեա։

1984 թվականին գլխավորում է Բհարատիա Ջանա Սանգհի վերակազմավորված Բհարատիա ջանատա փարթիի երիտասարդական թևը, իսկ 1991 թվականին Բհարատիա ջանատա փարթիի կողմից ձևավորված Ուտար Պրադեշի շրջանային կառավարությունում զբաղեցնում է կրթության նախարարի պաշտոնը։ 1997 թվականին հայերի նահանգում գլխավոր է Բհարատիա ջանատա փարթիի բաժանմունքը, իսկ 2000 թվականից մինչև 2002 թվականը՝ գլխավորում է շրջանային կառավարությունը։

2003 թվականին Ռաջնատհ Սինգհը Ատալ Բիհարի Վաջպայիի կենտրոնական կառավարությունում դառնում գյուղատնտեսության նախարար։ 2004 թվականին Բհարատիա ջանատա փարթիի և Վաջպայիի կառավարությունից հեռանալուց հետո, Լալ Կրիշնա Ադվանին՝ կուսակցության բազմամյա առաջնորդը, թոշակի է անցնում, և այդ պաշտոնում ընտրվում է Ռաջնատհը։ Այդ պաշտոնում նրա թեկնածությունն աջակցում էր նաև Ռաշտրիա Սվայամսևակ Սանգհը։ Կուսակցության առաջնորդի պաշտոնը զբաղեցնում է մինչ օրս։

2014 թվականին Ռաջնատհ Սինգհը Լաքհնաու քաղաքից ընտրվել է Հնդկաստանի խորհրդարանի ստորին պալատ՝ Լոկ սաբհա և հաղթած Բհարատիա ջանատա փարթիի կազմավորված կառավարությունում զբաղեցրել արտաքին գործերի նախարարի պաշտոնը։ 2019 թվականի մայիսի 31-ից զբաղեցնում է Հնդկաստանի պաշտպանության նախարարի պաշտոնը։

## Ծանոթագրություններ

## Արտաքին հղումներ
* Biography Profile at Lok Sabha, Parliament of India
* Official website (personal)

Կատեգորիա:20-րդ դարի գիտնականներ
Կատեգորիա:20-րդ դարի քաղաքական գործիչներ
Կատեգորիա:20-րդ դարի ֆիզիկոսներ
Կատեգորիա:21-րդ դարի քաղաքական գործիչներ
Կատեգորիա:Բհարատիա ջանատա փարթիի անդամներ
Կատեգորիա:Գորակհպուրի համալսարանի շրջանավարտներ
Կատեգորիա:Հնդիկ գիտնականներ
Կատեգորիա:Հնդիկ պետական գործիչներ
Կատեգորիա:Հնդիկ ֆիզիկոսներ
Կատեգորիա:Հնդկաստանի արտաքին գործերի նախարարներ
Կատեգորիա:Հնդկաստանի պաշտպանության նախարարներ
Կատեգորիա:Հնդկաստանի քաղաքական գործիչներ
Կատեգորիա:Ֆիզիկոսներ այբբենական կարգով
Բորիս Բոլոտին

**Բորիս Բոլոտին** (, ), ռուս դիվանագետ։

## Կենսագրություն
Ավարտել է Մոսկվայի Միջազգային հարաբերությունների պետական ինստիտուտը (1972)։ Տիրապետում է արաբերեն, ֆրանսերեն և անգլերեն լեզուներին։

1972 թվականից զբաղվում է դիվանագիտական գործունեությամբ։ 
* 1990-1993 թվականներին՝ Մարոկկոյում Ռուսաստանի դեսպանատան խորհրդական։
* 1993-1995 թվականներին՝ Մարոկկոյում Ռուսաստանի դեսպանատան դեսպանորդ խորհրդական։
* 1995-1999 թվականներին՝ բաժնի պետ, ՌԴ ԱԳՆ Մերձավոր Արևելքի և Հյուսիսային Աֆրիկայի դեպարտամենտի տնօրենի տեղակալ։
* 1999 թվականի նոյեմբերի 11-ից 2004 թվականի մայիսի 7-ը՝ Լիբանանում Ռուսաստանի Դաշնության արտակարգ և լիազոր դեսպան։
* 2004-2008 թվականներին՝ Ռուսաստանի ԱԳՆ Մերձավոր Արևելքի և Հյուսիսային Աֆրիկայի դեպարտամենտի տնօրենի տեղակալ։
* 2008 թվականի օգոստոսի 27-ից 2013 թվականի հուլիսի 4-ը՝ Մարոկկոյում Ռուսաստանի Դաշնության արտակարգ և լիազոր դեսպան։

2013 թվականի դեկտեմբերի 13-ից 2018 թվականի դեկտեմբերի 28-ը՝ Հորդանանում Ռուսաստանի Դաշնության արտակարգ և լիազոր դեսպան։

Ամուսնացած է, ունի երկու որդի։

## Դիվանագիտական աստիճան
*2-րդ դասի արտակարգ և լիազոր դեսպանորդ (1999 թվականի փետրվարի 20)
*1-ին դասի արտակարգ և լիազոր դեսպանորդ (2003 թվականի նոյեմբերի 4)
*Արտակարգ և լիազոր դեսպան (2010 թվականի նոյեմբերի 8)

## Ծանոթագրություններ

Կատեգորիա:«Հայրենիքին մատուցած ծառայությունների համար» շքանշանի 2-րդ աստիճանի մեդալով պարգևատրվածներ
Կատեգորիա:Բարեկամության շքանշանի ասպետներ (Ռուսաստան)
Կատեգորիա:Դիվանագետներ այբբենական կարգով
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Կատեգորիա:Ռուս դիվանագետներ
Կենսաբանական ակտիվ նյութեր

**Կենսաբանական ակտիվ նյութեր** (ԿԱՆ), քիմիական նյութեր, որոնք փոքր խտության դեպքում ունեն բարձր ֆիզիոլոգիական ակտիվություն կենդանի օրգանիզմների որոշակի խմբերի (առաջին հերթին, մարդու, ինչպես նաև բույսերի, կենդանիների, սնկերի և այլնի նկատմամբ) կամ կամ նրանց բջիջների առանձին խմբերի նկատմամբ։ Նյութերի ֆիզիոլոգիական ակտիվությունը կարող է դիտարկվել ինչպես բժշկական օգտագործման հնարավորության, այնպես էլ մարդու օրգանիզմի նորմալ կենսագործունեության պահպանման կամ օրգանիզմների խմբին հատուկ հատկություններ տալու (օրինակ՝ որպես հիվանդությունների նկատմամբ մշակաբույսերի դիմադրողականությունը բարձրացնելու) տեսանկյունից։

Ըստ իրենց ծագման, ԿԱՆ-ը լինում են բիոգեն և աբիոգեն։

## Ուսումնասիրության պատմություն
Կենսաբանական ակտիվ նյութերի՝ որպես միացությունների հատուկ խմբի առանձնացումը քննարկվել է 1975 թվականին ԽՍՀՄ բժշկական գիտությունների ակադեմիայի բժշկակենսաբանական բաժանմունքի հատուկ նստաշրջանում։

Ներկայում կարծիք է ձևավորվել, որ կենսաբանորեն ակտիվ նյութերը շատ կարեւոր են, բայց կատարում են միայն մասնակի, օժանդակ գործառույթներ։ Այս սխալ կարծիքի ձևավորման պատճառն այն է, որ հատուկ և գիտահանրամատչելի գրականության մեջ յուրաքանչյուր ԿԱՆ-ի ֆունկցիաները դիտարկվել են առանձին-առանձին։ Դրան նպաստել է նաև միկրոնուտրիերնտներին բնորոշ գործառույթների հատուկ շեշտումը։ Արդյունքում առաջացել են հատուկ կարծրատիպեր (օրինակ, վիտամին C-ն ծառայում է լնդախտի կանխարգելման համար և կիրառվում է միայն դրա համար)։

## Ֆիզիոլոգիական դեր
Կենսաբանորեն ակտիվ նյութերն ունեն չափազանց բազմազան ֆիզիոլոգիական գործառույթներ, օրինակ՝ նպաստել անոթային ցանցի զարգացմանը, ապահովել անտիբակտերիալ ազդեցություն, նպաստել բջջային միգրացիային։ Օրինակ՝ որոշ նյութեր կարող են կանխարգելել չարորակ ուռուցքների աճը կամ ամբողջությամբ ճնշել դրանց զարգացումը։

## Սննդի կենսաբանորեն ակտիվ նյութեր
Սննդի հետ միասին մարդն ստանում է կենսաբանորեն ակտիվ նյութերի մեծ մասը, որոնք անհրաժեշտ են նրան նորմալ կենսագործունեության համար, այդ թվում՝ ալկալոիդներ, հորմոններ և հորմոնատիպ միացություններ, վիտամիններ, միկրոտարրեր, կենսածին ամիններ, նեյրոտրանսմիտեր։ Նրանք բոլորն ունեն դեղաբանական ակտիվություն, և շատերը ծառայում են որպես դեղագիտությանը վերաբերող ուժեղ ներգործող նյութերի մոտակա նախորդներ։

ԿԱՆ միկրոնուտրիենտները կիրառվում են բուժկանխարգելիչ նպատակներով կենսաբանորեն ակտիվ սննդային հավելումների կազմում։

## Ծանոթագրություններ

## Գրականություն
* *Георгиевский В. П., Комиссаренко П. Ф., Дмитрук С. Е.* Биологически активные вещества лекарственных растений. — Новосибирск։ Наука, Сиб. отд-ние, 1990. — 333 с. — ISBN 5-02-029240-0.
*  — УДК 58
*  — УДК 58
*  — УДК 58
* *Попков Н. А., Егоров И. В., Фисинин В. И.* Корма и биологически активные вещества։ Монография. — Беларуская навука, 2005. — 882 с. — ISBN 985-08-0632-X.
* *Галактионов С. Г.* Биологически активные. — «Молодая гвардия», серия «Эврика», 1988.
* 

Կատեգորիա:Սնունդ
Սոֆիաբադ

**Սոֆիաբադ** (Սաֆիաբադ, Սաֆիաբատ, Սեֆիապատ, Սոֆաբատ, Սոֆիապատ, Սոֆիյաբատ), նախկինում գյուղ ՀԽՍՀ Հոկտեմբերյանի շրջանում, Արտաշատ գյուղի մոտ։ Ապաբնակեցվել է 1930-ականներից հետո։ 1831 թվականին գյուղի բնակչությունը 49 հոգի էր՝ բոլորը մուսուլման։

## Ծանոթագրություններ
Տոդ Կանտուել

**Տոդ Կանտուել** (, ), անգլիացի պրոֆեսիոնալ ֆուտբոլիստ։ Ներկայումս հանդես է գալիս Նորվիչ Սիթիի կազմում։ Խաղում է կիսապաշտպանի դիրքում։

## Ակումբային կարիերա
### Նորվիչ Սիթի
Կանտուելը Նորվիչ Սիթիի ակադեմիայի սան է։ Իր պրոֆեսիոնալ դեբյուտը նշեց 2018 թվականի հունվարի 17-ին՝ փոխարինման մտնելով Անգլիայի գավաթի Չելսիի դեմ խաղում։ Հունվարի 28-ին Կանտուելը մինչև մրցաշրջանի ավարտը վարձավճարով միացավ Ֆորտունա Սիտարդին։ Իր դեբյուտը ակումբի կազմում նշեց փետրվարի 2-ին՝ Վոլենդամի դեմ խաղում։ Իր առաջին գոլը պրոֆեսիոնալ կարիերայում անգլիացին խփեց փետրվարի 23-ին՝ ՆԵԿ Նեյմեգենի դեմ խաղում։ Մարտի 9-ին նա գոլ խփեց Էյնդհովենի դեմ խաղում՝ օգնելով իր թիմին հաղթել 3-1 հաշվով։ Վարձավճարի ընթացքում Կանտուելը անցկացրեց 10 հանդիպում՝ դառնալով 2 գոլի և 3 գոլային փոխանցման հեղինակ, իսկ Ֆորտունա Սիտարդը տեղափոխվեց Էրեդիվիզի։

Նորվիչ Սիթիի մեկնարկային կազմում Կանտուելը առաջին անգամ խաղադաշտ դուրս եկավ 2018 թվականի օգոստոսի 14-ին՝ Անգլիայի լիգայի գավաթի Սթիվենիջի դեմ խաղում։ Առաջին հանդիպումը Չեմպիոնշիպում անցկացրեց սեպտեմբերի 19-ին՝ Ռեդինգի դեմ խաղում՝ այս խաղում դառնալով գոլային փոխանցման հեղինակ։ Իր առաջին գոլը ակումբի կազմում խփեց դեկտեմբերի 1-ին՝ Ռոտերհեմ Յունայթեդի դեմ խաղում՝ այս խաղում նաև գոլային փոխանցում տալով Մաքս Էրոնսին։ 2018-19 մրցաշրջանում Կանտուելը անցկացրեց 27 հանդիպում՝ դառնալով 1 գոլի և 2 գոլային փոխանցման հեղինակ, իսկ Նորվիչ Սիթին հաղթեց Չեմպիոնշիպը։

2019 թվականի հուլիսի 3-ին Կանտուելը երկարաձգեց իր պայմանագիրը Նորվիչի հետ մինչև 2022 թվականը։ Իր առաջին հանդիպումը Պրեմիեր Լիգայում անցկացրեց 2019 թվականի օգոստոսի 9-ին՝ թիմի մեկնարկային կազմում խաղադաշտ դուրս գալով Լիվերպուլի դեմ խաղում։ Օգոստոսի 17-ին՝ Նյուքասլ Յունայթեդի դեմ խաղում անգլիացին 2 գոլային փոխանցում տվեց Տեմու Պուկկիին։ Պրեմիեր Լիգայում իր առաջին գոլը Կանտուելը խփեց օգոստոսի 24-ին՝ Չելսիի դեմ խաղում։ Սեպտեմբերի 14-ին նա գոլի հեղինակ դարձավ Մանչեսթեր Սիթիի դեմ խաղում՝ օգնելով իր թիմին հաղթել 3-2 հաշվով։ Դեկտեմբերի 1-ին Կանտուելը գոլ խփեց Արսենալի դեմ խաղում, իսկ հանդիպումն ավարտվեց 2-2 հաշվով։

## Միջազգային կարիերա
Կանտուելը ներկայացրել է Անգլիան մինչև 17 և մինչև 21 տարեկանների երիտասարդական հավաքականներում։

## Կարիերայի վիճակագրություն
### Ակումբային վիճակագրություն
*2020 թվականի հունվարի 7-ի դրությամբ*

## Նվաճումներ
### Ակումբային
**Նորվիչ Սիթի**

* Չեմպիոնշիպ. 2018–19

## Ծանոթագրություններ

## Արտաքին հղումներ
* Կանտուելի պաշտոնական Տվիտերի էջը
* Կանտուելի պաշտոնական Ինստագրամի էջը
* Կանտուելը transfermarkt-ում
* Կանտուելը soccerbase.com-ում
* Կանտուելը WhoScored.com կայքում
* Կանտուելը Նորվիչ Սիթիի պաշտոնական կայքում 
* Կանտուելը Պրեմիեր Լիգայի պաշտոնական կայքում

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիացի ֆուտբոլիստներ
Կատեգորիա:Նորվիչ Սիթիի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆորտունա Սիտարդի ֆուտբոլիստներ
Շըխալի Գուրբանով

**Շըխալի Գուրբան օղլու Գուրբանով** (, ), Ադրբեջանցի գրող, դրամատուրգ, բանաստեղծ, բանասեր-գիտնական, գրականագետ, պետական և հասարակական գործիչ, բանասիրական գիտությունների դոկտոր, Ադրբեջանի պետական մրցանակի և Ուզեիր Հաջիբեկովի անվան մրցանակի դափնեկիր;

Ղուրբանովը ղեկավարել է 1960-ականներին Ադրբեջանի Գիտությունների ազգային ակադեմիայի Լեզվի և գրականության ինստիտուտը։

## Կենսագրություն
Շըխալի Գուրբանովը ծնվել է 1925 թվականի օգոստոսի 16-ին Բաքվում։ 1942 թվականի հունիսին ավագ դպրոցը ավարտելուց հետո Ղուրբանովը գնաց Հայրենական մեծ պատերազմի ճակատ։ 1943 թվականին նա ավարտել է դիպուկահարների դասընթացները և ծառայել որպես դիպուկահար գնդի հրահանգիչ։ Ռազմական արժանիքների համար նրան պարգևատրվել են «Խիզախության համար» (1945 թ. Դեկտեմբերի 31), «Կննիգսբերգին գրավելու համար» (1945), «Գերմանիայի տարած հաղթանակի համար 1941-1945 թվականների Հայրենական մեծ պատերազմում» (1946) մեդալներով։

## Գիտական և գրական գործունեություն
Շըխալի Գուրբանովը բարձրագույն կրթությունը ստացել է Ադրբեջանի պետական մանկավարժական համալսարանում։ 1950 թվականին ինստիտուտն ավարտելուց հետո նա դարձել է այս ուսումնական հաստատության շրջանավարտ ուսանող։ Միևնույն ժամանակ դասավանդում էր ռուս գրականություն։ 1956 թվականի հունիսի 30-ին նա պաշտպանել է իր թեզը ՝ «Ա. Ս.Պուշկին և ադրբեջանական պոեզիա» և ստացել բանասիրական գիտությունների թեկնածուի աստիճան։ Նա աշխատել է որպես մանկավարժական ինստիտուտի ավագ ուսուցիչ և դոցենտ։ 1965 թվականին Գուրբանովը պաշտպանել է դոկտորական դիսերտացիան։

Շըխալի Գուրբանովը սպանվել է 1967 թվականի մայիսի 24-ին Բաքվում։

## Ծանոթագրություններ

## Աղբյուրներ
* Гурбанов Шихәли Гурбан оғлу / Под ред. Дж. Кулиева. — Азербайджанская советская энциклопедия։ Главная редакция Азербайджанской советской энциклопедии, 1979. — Т. III.
* Брагинский И. Ш. Курбанов и его книга об азербайджанско-русских литературных связях // Шихали Курбанов. Этапы развития азербайджанско-русских литературных связей в XIX веке. — М.։ Наука, 1976.
* Брагинский И. Памяти Шихали Курбанова. [Азерб. писатель и литературовед. 1925—1967] // Народы Азии и Африки. История, экономика, культура. — 1975. — № 5. — С. 248.
* Курбанов Ш. А. С. Пушкин и Азербайджан. — Б.։ Азербайджанское издательство детской и юношеской литературы, 1959. — 249 с.
* Курбанов Ш. Этапы развития азербайджано-русских литературных связей в XIX в.. — Б.։ Издательство Академии наук Азербайджанской ССР, 1964. — 250 с.

Կատեգորիա:Ադրբեջանի պետական մանկավարժական համալսարանի շրջանավարտներ
Կատեգորիա:Ադրբեջանական ԽՍՀ կոմունիստական ​​կուսակցության անդամներ
Կատեգորիա:Ադրբեջանցի բանասերներ
Կատեգորիա:Ադրբեջանցի բանաստեղծներ
Կատեգորիա:Ադրբեջանցի գրականագետներ
Կատեգորիա:Ադրբեջանցի դրամատուրգներ
Կատեգորիա:Բանասիրական գիտությունների դոկտորներ
Կատեգորիա:Բանաստեղծներ այբբենական կարգով
Կատեգորիա:ԽՄԿԿ անդամներ
Կատեգորիա:Խորհրդային բանաստեղծներ
Կատեգորիա:Խորհրդային գրականագետներ
Կատեգորիա:Կոմունիստ գրողներ
Նադեժդա Օդե

**Նադեժդա Իվանովնա Օդե** (օրիորդական ազգանունը՝ *Սմիրնովա*, ), ռուս քանդակագործ, ռեստավրատոր։ Լենինյան մրցանակի դափնեկիր (1986), ԽՍՀՄ նկարիչների միության, Սանկտ Պետերբուրգի Ռեստավրատորների միության անդամ։

## Կենսագրություն
Նադեժդա Օդեն ծնվել է 1926 թվականի հունիսի 15-ին։ 1947 թվականին գերազանցությամբ ավարտել է Լենինգրադի գեղարվեստաարդյունաբերական ուսումնարանը։ Սովորելու ժամանակ մասնակցել է Մարիինյան թատրոնի, Պավլովյան պալատի վերականգնմանը։

Աշխատել է Լենինգրադի ռեստավրացիայի արվեստանոցներում (НПО «Реставрация»)։ Եղել է դեկորատիվ ծեփագործության վարպետ, ստեղծել է մոդելներ Լենինգրադի պալատների ինտերիերների դեկորատիվ վերականգնման համար։ Մասնակցել է Ելագինի և Շուվալովների պալատների, Նարվայան դարպասների, Պետորս I-ի ամառային պալատի, Օրանիենբաումի Չինական պալատի, Սմոլնիի և Ռուսական թանգարանի վերականգնմանը։ 1964 թվականից սկսած ավելի քան 40 տարի աշխատել է Պետերգոֆի պալատ-այգու վերականգնման վրա. վերականգնել է փորաքանդակովի և ծեփակերտ դեկորը Մեծ պալատում (Գահի, Չեսմենսկի և Դիմանկարների դահլիճները, Սպիտակ ճաշասենյակը, չինական աշխատասենյակները, Պետրոս I-ի ննջասենյակի բուխարին, Շքասանդուղքի և Պետրովյան աշխատասենյակի պաննոն, Կաքավների հյուրասրահի ծեփակերտվածքը), Մոնպլեզիրում, Մառլիում, Եկատերինինյան մասնաշենքում։

Անդամակցել է Պետերբուրգի նկարիչների միության ռեստավրատորների խմբակին։ Եղել է Մշակութային ժառանգության պահպանության և վերականգնման ակադեմիայի հիմնադիրներից մեկը (2006)։

### Ընտանիք
Ամուսինը՝ Օտտո Օդե, նկարիչ-ռեստավրատոր,
* Որդին՝ Ալեքսանդր Օդե, նկարիչ-ռեստավրատոր, 
* Թոռներ՝ 
** Եկատերինա Օդե (ծնվ.՝ 1988), 
** Վարվառա Շտրազբուրգ (Օդե, ծնվ.՝ 1989), 
** Ալեքսանդր Օդե (ծնվ.՝ 1995) 
* Քույրերը՝ Սոֆյա Վախլակովա (Սմիրնովա), Աննա Սմիրնովա
* Եղբայրը՝ Անատոլի Սմիրնով, Գեղարվեստի ակադեմիայի գեղարվեստի պրոֆեսոր

## Պարգևներ
* Լենինյան մրցանակ արվեստի բնագավառում (1986) – *Լենինգրադի արվարձանների պալատա-պարկային համալիրների վերականգնման համար*
* Ժողովրդական տնտեսության ձեռքբերումների ցուցահանդեսի ոսկե մեդալ – Լիտեյնի կամրջի ճաղերի մոդելի համար
* Արվեստի և մշակույթի հուշարձանների պետական վերահսկման, օգտագործման ու պահպանության կոմիտեի պատվոգիր (2006) – *Սանկտ Պետերբուրգի պատմական ու մշակութային ժառանգության այպանության գործում ունեցած մեծ ավանդի համար*

## Ծանոթագրություններ

## Գրականություն
* *Англинов К. А.* Новый Петергоф։ Путеводитель. — Петродворец, Б.и., 2003.
* *Андреева В. И.* Дворцово-парковый ансамбль Михайловской дачи։ К вопросу об истории создания // Памятники истории и культуры Санкт-Петербурга. — СПб.։ Белое и чёрное, 2000. — Вып. 5.
* *Ардикуца В. Е.* Петродворец։ путеводитель. — Л.։ Лениздат, 1974.
* *Ардикуца В. Е.* Фонтаны Петергофа. — Л.։ Лениздат, 1972.
* *Архипов Н. И.* Ассамблейный зал Монплезира — произведение Растрелли // Ленинградская городская инспекция по охране памятников։ Научные сообщения. — Л.։ Проектный к-т института «Ленпроект», 1959.
* *Архипов Н. И., Раскин А. Г.* Петродворец. — Л.; М.։ Искусство, 1961.
* *Гуревич И. М., Знаменов В. В., Мясоедов Е. Г.* Большой петергофский дворец. — Л.։ Лениздат, 1979.
* 

Կատեգորիա:Լենինյան մրցանակի դափնեկիրներ
Կատեգորիա:ԽՍՀՄ նկարիչների միության անդամներ
Կատեգորիա:Խորհրդային քանդակագործներ
Կատեգորիա:Ռուս քանդակագործներ
Կատեգորիա:Ռուսաստանի նկարիչների միության անդամներ
Առաձգական Արմսթրոնգ

մինի|Stretch Armstrong խաղալիք
**Առաձգական Արմսթրոնգ** (), գելատիպ նյութով լցված խաղալիքների հավաքածու։ Խաղալիքներն առաջին անգամ թողարկվել են ԱՄՆ-ում 1976 թվականին։ Ֆիգուրները 4-6 անգամ ձգվելու հնարավորություն ունեն, այնուհետև ստանում են իրենց սկզբնական ձևը։

Stretch Armstrong խաղալիքների ստեղծման գաղափարը պատկանում է Kenner ընկերության արդյունաբերական դիզայներ Ջեսի Դ. Հորովիցին, որին ոգևորությամբ աջակցել է R&D դեպարտամենտի ղեկավար և փոխնախագահ Ջեյմս Քունը և հաստատել արտադրության գաղափարը։

Սկզբում «ձգվող մարդը», ինչպես նրան կոչում էին, ստեղծվել է երկու կերպարով՝ սումո ըմբիշ և ատլետիկ մարմնակազմվածքով շիկահեր մարզիկ։ Ըմբիշն ստացվել է չափազանց ծանրակշիռ և մեծ, այդ պատճառով Kenner ընկերության տեխնոլոգ Ռիչարդ Դոբեկի որոշմամբ թողարկվել է միայն շիկահեր մարզիկի նմուշը։ Նրա հիմնական խնդիրը եղել է այն, որ խաղալիքների ձգվելու գործառույթը ապահովվել է ներքին զսպանակներով, որոնք չափազանց դժվար էր խաղալիքների մեջ մտցնելը, անհարմար և ամուր էին, ինչպես նաև վնասում էին խաղալիքների լատեքսային մաշկը։

Այդ ժամանակ Ջեյմս Քունը, լինելով քիմիկոս-ճարտարագետ, զբաղվել է խաղալիքը հեղուկ շաքարի տեքսով նյութով լցնելու խնդրով։ Որպես հիմք վերցվել է եգիպտացորենի օշարակը, որը բացարձակապես անվտանգ է երեխաների համար։ Այն երկար եփել են մինչև անհրաժեշտ մածուցիկություն և համամասնությունն ստանալը։ Արդյունքում մտահղացումը հաջողություն է ունեցել, իսկ Քունն ու Հորովիցը իրենց հայեցակարգը ներկայացրել են անձամբ Kenner ընկերության նախագահ Բեռնի Լումիսին, որը բարձր է գնահատել գաղափարը։ Այդ պահից սկսվել է խաղալիքի զանգվածային արտադրությունը։

1976 թվականից մինչև 2019 թվականը Stretch Armstrong հավաքածուի խաղալիքների մեծ մասը պատրաստվել է լատեքսային ռետինից և պարունակել գելանման գլյուկոզայի օշարակ, բացառությամբ Vac-Man-ի տարբերակի, որը լցված էր պոլիէթիլենային գնդիկներով, իսկ գլխի մեջ տեղադրված էր հատուկ պոմպ։ Օդը հեռացնելուց հետո խաղալիքն ի վիճակի է ստանալ և պահել ցանկացած ձև։

2016 թվականին տեղի է ունեցել ապրանքանիշի գլոբալ վերագործարկում, 2017 թվականին Netflix մուլտիմեդիա հեռուստաալիքով սկսվել է Stretch Armstrong մուլտսերիալի ցուցադրությունը, որ ստեղծվել է Hasbro Studios-ի կողմից։ Նույն թվականին Stretch Armstrong-ի խաղալիքներն ընդգրկվել են Dream Toys List, Telegraph Magazine-ի ամենափնտրվող նվերների ցուցակում։ Բացի այդ, Stretch Armstrong-ը ներառվել է քսաներորդ դարի ամենահանրաճանաչ և օրիգինալ 100 լավագույն խաղալիքների վարկանշային աղյուսակում՝ ըստ Time ամսագրի։

## Ծանոթագրություններ

Կատեգորիա:1976 հայտնված արտադրանքներ
Կատեգորիա:1980-ականների խաղալիքներ
Կատեգորիա:Խաղալիքներ
Ստիլուս

**Ստիլուս**, գրիչ (ոչ մեծ չափի մետաղական կամ պլաստմասային փայտիկ) հատուկ պլաստմասե վերջույթով, որով անհրաժեշտ է հպվել համակարգչի (սմարթֆոնի, պլանշետի, և այլն) սենսորային էկրանին այն կառավարելու համար, կամ գրաֆիկական պլանշետի վրա նկարելու համար։ Թեև սենսորային էկրանի վրա կարելի է աշխատել նաև մատի օգնությամբ, բայց ստիլուսը ապահովում է աշխատանքի ճշգրտություն։ Ստիլուսը կատարում է մկնիկի կամ թաչպադի դեր։

Առաջին համակարգիչը, որը օգտագործել է ստիլուս Styalator-ն է, որը ցուցադրվել է Թոմ Դայմոնդի կողմից 1957 թվականին։

## Ստիլուսի տեսակներ
Ստիլուսին փոխարեն կարող է ծառայել ցանկացած ոչ շատ սուր ծայրով առարկա՝ էկրանը նույնատիպ է արձագանքում ստիլուսի, եղունգի, ատամի չոփիկի ճնշմանը։ Սակայն հատուկ ստիլուսը չնայած նրան, որ ունի բարակ ծայր, այն ու ամենայնիվ այն կորացված է, ինչն էլ թույլ է տալիս նրան սահել էկրանի վրայով չվնասելով այն։

Տարողական էկրանների համար նախատեսված ստիլուսը պետք է ունենա վերջույթը, որը օժտված է էլեկտրական տարողությամբ։ Այս տեսակի ստիլուսը օժտված է փափուկ ռեզինե վերջույթով, որի իր մեջ ունի մագինասկան պտտվող օղակ, կծիկ կամ երկաթի խարտուք։ 

File:Nintendo DS Stylus.PNG
File:Sharp Zaurus.jpg 
File:Smartphone (screen off).jpg
File:Nintendo DS and stylus 20060225.jpg
File:DS0074 1 lq.jpg


## Ծանոթագրություններ

## Գրականություն
* *Shelly, Gary B.; Misty E. Vermaat*. Discovering Computers։ Fundamentals. Cengage Learning. p.&nbsp;218. 2009. ISBN 978-0-495-80638-7

Կատեգորիա:Ամերիկյան հայտնագործություններ
Կատեգորիա:Ներմուծում
Օբրի Սեսիլ

**Սեսիլ Օբրի** (, ), ֆրանսիացի կինոդերասանուհի, գրող, սցենարիստ և ռեժիսոր։

## Կենսագրություն
Սեսիլ Օբրիի իրական անունը Աննա-Խոսե Մադլենա Հենրիետա Բենար () է։ Նա իր կարիերան սկսել է որպես պարուհի։ Քսան տարեկանում պայմանագիր է կնքել 20th Century Fox կինոստուդիայի հետ։ Անրի Ժորժ Կլուզոյի «Մանոն» ֆիլմում (1949) կատարած Մանոնի դերը բեկումնային է եղել նրա կարիերայում։ Ֆիլմն արժանացել է Վենետիկի կինոփառատոնի «Ոսկե առյուծ» մրցանակի, ինչից հետո 20th Century Fox ստուդիան նրան տվել է ռեժիսոր Հենրի Հաթաուեյի «Սև վարդ» (1950) ֆիլմի գլխավոր դերերից մեկը։ Այդ ֆիլմում նա նկարահանվել է մեծ աստղերի հետ միասին, ինչպիսիք էին Թայրոն Փաուերը և Օրսոն Ուելսը։ Այդ ժամանակ նա մեծ ժողովրդականություն է վայելել և՛ Ամերիկայում, և՛ իր հայրենիքում. ֆրանսիացի կինոլրագրողները մշտապես ուշադրություն էին դարձնում նրա վրա որպես ֆրանս-ամերիկյան աստղի։ 1951 թվականին Սեսիլ Օբրին խաղացել է ռեժիսոր Քրիստիան-Ժակի «Կապույտ մորուք» ֆիլմում, որը եղել է Ֆրանսիայում նկարահանված առաջին գունավոր ֆիլմերից մեկը։

Սակայն դրանից հետո նրա կինոկարիերան գրեթե ընդհատվել է։ Պատճառը եղել է գաղտնի ամուսնությունը Մարաքեշի փաշայի ավագ որդու՝ Սի Իբրահիմ Էլ Գլաուիի հետ։ Նրանք ամուսնացել են 1951 թվականին, և ամուսնությունը գաղտնի է պահվել 6 տարի, մինչև նրանք ամուսնալուծվել են Գլաուի տոհմի գահընկեց արվելուց գրեթե անմիջապես հետո։ Այս ժամանակ Օբրին կինոյում արդեն քիչ է խաղացել, դերեր ստացել է մեծ ընդմիջումներով։ Իսկ 1959 թվականին նա հայտարարել է կինոյից ընդհանրապես հեռանալու մասին՝ հայտարարելով, որ այն իրեն դուր էր գալիս միայն ճանապարհորդելու հնարավորության պատճառով։

Դրանից հետո Սեսիլ Օբրին Ֆրանսիայում զգալի հաջողությունների է հասել որպես մանկական գրքերի և մանկական հեռուստասերիալների սցենարների հեղինակ. տղայի և ձիու մասին պատմող «Պոլի» (Poly) մանկական գրքերի իր շարքը և տղայի ու շան մասին պատմող «Բելլը և Սեբաստյանը» (Belle et Sebastien) գրքերի շարքերի հիման վրա նա գրել է մանկական հեռուստասերիալների սցենարներ։ Երկու սերիալներում էլ գլխավոր հերոսին մարմնավորել է նրա որդին՝ Մեհդի էլ Գլաուին (լուսագրերում նա նշված է որպես պարզապես Մեհդի)։ «Պոլի», «Բելլը և Սեբաստյանը» և «Երիտասարդ Ֆաբրը» գրքերի երեք շարքերի հիման վրա նա ստեղծել է 10 հեռուստասերիալ։ Ֆրանսիայում նա ճանաչված է եղել և՛ որպես նախկին դերասանուհի, և՛ որպես մանկագիր ու սցենարիստ։

Սեսիլ Օբրին մահացել է 2010 թվականի հուլիսի 19-ին Դուրդանում (Էսոն, Ֆրանսիա) թոքերի քաղցկեղից 81 տարեկան հասակում։

## Ծանոթագրություններ

Կատեգորիա:20-րդ դարի դերասանուհիներ
Կատեգորիա:20-րդ դարի կին գրողներ
Կատեգորիա:Գրական կեղծանուններով հայտնի հեղինակներ
Կատեգորիա:Գրողներ այբբենական կարգով
Կատեգորիա:Թատրոնի ֆրանսիացի դերասանուհիներ
Կատեգորիա:Թոքի քաղցկեղից մահացածներ
Կատեգորիա:Կին մանկագիրներ
Կատեգորիա:Ֆրանսալեզու գրողներ
Կատեգորիա:Ֆրանսիացի գրողներ
Կատեգորիա:Ֆրանսիացի դերասանուհիներ
Կատեգորիա:Ֆրանսիացի կինոդերասաններ
Կատեգորիա:Ֆրանսիացի կինոդերասանուհիներ
Կատեգորիա:Ֆրանսիացի կինոռեժիսորներ
Կատեգորիա:Ֆրանսիացի մանկագիրներ
Կատեգորիա:Ֆրանսիացի ռեժիսորներ
Կատեգորիա:Ֆրանսիացի սցենարիստներ
Կատեգորիա:Ֆրանսիացի վիպասաններ
Noname

**Ֆատիմա Նյիմա Ուորներ** (), ավելի հայտնի է որպես **Noname**, ամերիկացի ռեփեր, հեղինակ և պրոդյուսեր Չիկագոյի մոտ գտնվող Բրոնզվիլ քաղաքից։ Նա սկսել է ռեփով զբաղվել և հեղինակային սլեմով ելույթ է ունեցել 2010 թվականին։ Լայն հռչակ է ստացել 2013 թվականին հայտնվելով Chance the Rapper–ի Acid Rap միքսթեյփում։

Noname–ը թողարկել է իր «Telefone» դեբյուտային միքսթեյփը 2016 թվականի հուլիսի 31–ին։ Նրա «Room 25» դեբյուտային ալբոմը թողարկվել է 2018 թվականի սեպտեմբերի 14–ին։ Նա Ghetto Sage սուպերխմբի անդամն է՝ Smino–յի և Saba–յի հետ միասին։

## Վաղ տարիներ
Noname–ը մեծացել է Չիկագոյի մոտ գտնվող Բրոնզվիլ քաղաքում։ Նրան դաստիարակել են տատիկը և պապիկը մինչև նրա միջնակարգ դպրոց ավարտելը։ Երբ Ֆատիման վերադարձել է մոր մոտ, նրանք հաճախ վիճում էին։ Դեռահաս տարիքում, նա լսում էր բլյուզ երաժիշտներ Բադի Գային և Հոուլին Վուլֆին, և շատ ժամանակ էր անցկացնում իր մոր գրքերի խանութում։ Առաջին անգամ նա սկսել է գրել, հաճախելով ավագ դպրոցի ստեղծագործական դասարանը։

## Ազդեցություններ
Երաժշտական և ոճական առումով Noname–ի վրա ազդել են Ավրիլ Լավինը, Նինա Սիմոնը, Անդրե 3000, Քանյե Ուեսթ և Միսի Էլիոթը։ Նա նաև համարում է, որ հեղինակներ Թոնի Մորիսոնը և Փատրիսիա Սմիթը իր ստեղծագործական ոճի վրա մեծ ազդեցություն են թողել։

## Սկավառակագրություն
### Ստուդիական ալբոմներ

### Միքսթեյփեր

### Սինգլներ

### Որպես հյուր

## Ծանոթագրություններ

## Արտաքին հղումներ
* 

Կատեգորիա:21-րդ դարի ամերիկացի ռեփերներ
Կատեգորիա:Ամերիկացի կոմպոզիտորներ
Կատեգորիա:Ամերիկացի մոդելներ
Կատեգորիա:Ամերիկացի պրոդյուսերներ
Կատեգորիա:Ամերիկացի ռեփերներ
Կատեգորիա:Բեմական կեղծանուններ
Կատեգորիա:Երաժշտական պրոդյուսերներ
Կատեգորիա:Ֆեմինիստ երաժիշտներ
Հայերեն (Յունիկոդի բաժին)

**Հայերենի գիր**, Յունիկոդի 11-րդ բաժինը։ Ներառում է հայերենը՝ արևելահայերենը և արևմտահայերենը, գրի առնելու համար անհրաժեշտ բոլոր նիշերը։ Կազմված է հայերենի այբուբենից, կետադրական նշաններից, հինգ կցագիրներից և այլ օժանդակ նիշերից։

## Սիմվոլների ցանկ

## Համառոտ աղյուսակ

## Ծանոթագրություններ

Կատեգորիա:Հայերենի այբուբեն
Keiino

**Keiino** (հաճախ ոճավորված որպես **KEiiNO**, արտաանվում է որպես kæino), նորվեգական ակումբ, որը կազմված է ռեփեր Ֆրեդ Բուլոյից, ինչպես նաև նորվեգացի երգիչներ Ալեքսանդրա Ռոտանից և Թոմ Հյուգոյից։ Խումբը հիմնվել է 2018 թվականի վերջին` Melodi Grand Prix 2019 թվականինին մասնակցելու նախապատրատման շրջանակներում։

Melodi Grand Prix-ը (2019) հաղթելու արդյունքում խումբը ներկայացրեց Նորվեգիան Եվրատեսիլ 2019 երգի մրցույթում` «Spirit in the Sky» երգով։ Խումբը գրավեց առաջին տեղը հեռուստադիտողի քվեարկությամբ` հավաքելով 291 միավոր, բայց ժյուրիից ստացավ ավելի քիչ միավոր։ Ստանալով ընդհանուր 331 միավոր` ողջ մրցույթում գրավեց վեցերորդ հորիզոնականը։

## Պատմություն
Խումբը ստեղծվել է 2018 թվականի ամռան վերջին, երբ Թոմ Հյուգո Հերմանսենը և իր ամուսին Ալեքս Օլսսոնը սկսեցին գրել «Spirit in the Sky»-ը, երգ, որը ոգեշնչում է պատմական կռիվը հանուն հավասարության։ Ավելի ուշ նրանց են միացել ռեփեր Ֆրեդ-Ռենե Բուլոն և երգչուհի Ալեքսանդրա Ռոտանը։ Խմբի Keiino անվանումը ոգեշնչել է Բուլոյի հայրենի քաղաքի` Կյոտուկեյնի անունով։ Վերջին հատվածը ` *-geaidnu*, թարգմանվում է որպես «ուղի» կամ «ճանապարհ», որի մասին ասում է Բուլոն. «ներկայացնում է ճանապարհը, որը հասցրել է մեզ միասին», խոստովանեցին խմբի անդամները TV 2-ի հարցազրույցի ժամանակ։

## Սկավառակագրություն
«Spirit in the Sky» - 2019

«Shallow» - 2019

«Praying» - 2019

«Vill ha dig» - 2019

«Dancing in the smoke» - 2019

## Ծանոթագրություններ

Կատեգորիա:2010-ականներին հիմնադրված երաժշտական խմբեր
Կատեգորիա:Եվրատեսիլ 2019 երգի մրցույթ
Կատեգորիա:Եվրատեսիլ երգի մրցույթի մասնակիցներ
Կատեգորիա:Նորվեգիան Եվրատեսիլ երգի մրցույթում
Կատեգորիա:Փոփ երաժշտական խմբեր
Մոսկվայի թանգարան

**Մոսկվայի թանգարան** (, ), Ռուսաստանի Մոսկվա քաղաքի ամենահին թանգարաններից։ Դրա հավաքածուն ստեղծվել է 1896 թվականին Ռուսաստանի գիտական համայնքի նախաձեռնությամբ։ Մոսկվայի քաղաքային դուման թանգարանին ցուցանմուշների մեծ հավաքածու է նվիրել։ 20-րդ դարում թանգարանը մի քանի անգամ փոխել է իր անունն ու գտնվելու վայրը։ 1921 թվականին թանգարանը սկսել է կոչվել Մոսկվայի քաղաքային թանգարան և գտնվել է Սուխարևի Աշտարակում։ 1940 թվականին վերանվանվել է Մոսկվայի պատմության և մշակույթի թանգարան։ 1987 թվականին թանգարանը ստացել է իր ներկայիս անվանումը։

Թանգարանն իր պատմության ընթացքում ձեռք է բերել ավելի քան մեկ միլիոն ցուցանմուշներ, որոնք արտացոլում են քաղաքի կյանքը իր ողջ պատմության ընթացքում՝ սկսած Մոսկվայի հնագույն ժամանակներից մինչև այսօր։ Այս հավաքածուն պարունակում է հնագիտական գտածոներ, աշխատանքային հնագույն գործիքներ, ոսկերչական զարդեր, բրոնզե և քարե իրեր Մոսկվայի պատմության հնագույն ժամանակաշրջաններից։ Կա նաև քարտեզների և նախագծերի ժողովածու, որը ցույց է տալիս, թե ինչպես է քաղաքը տարեցտարի աճում։ Մեծ թվով լուսանկարներ պատկերում են 19-րդ դարի կեսերից մինչ օրս Մոսկվայի կարևոր իրադարձությունները, տոնակատարությունները և իրադարձությունները։

Թանգարանում առկա են օրիգինալ զգեստներ, աքսեսուարներ, կահույք և այլ ամենօրյա իրեր, որոնք պատրաստված են տաղանդավոր ռուս և եվրոպական վարպետների կողմից։

Թանգարանի ցուցահանդեսը տեղակայված էր Կրեստովսկու աշտարակներից մեկում։

## Ծանոթագրություններ

## Արտաքին հղումներ
* Official website of Museum 
* Moscow City Museum
* Museum of History of Moscow

Կատեգորիա:Պատմության թանգարաններ
Կատեգորիա:Մոսկվայի թանգարաններ
Կատեգորիա:1896 հիմնադրված թանգարաններ
Կատեգորիա:1896 հիմնադրումներ Ռուսաստանում
Breda Model 35

**20&nbsp;mm/65 Mod. 1935/1939/1940**, 20 միլիմետրանոց ավտոմատ զենիթային հրետանային հրանոթ, որը մշակվել է Իտալիայում Breda ընկերության ուժերով։ Այն դարձել է 13,2 մմ գնդացիր Breda Mod-ի նախագծման զարգացումը։ Ունեցել է երեք հիմնական փոփոխություններ, որոնք հիմնականում տարբերվել են հրետանային կայանքի կառուցվածքով։ Նախատեսված էր Իտալիայի թագավորական ռազմածովային ուժերի համար։ Այն տեղադրվել է իտալական ռազմանավերի բազմաթիվ տեսակների վրա՝ հանդիսանալով Երկրորդ համաշխարհային պատերազմում նավատորմի մերձավոր հակաօդային պաշտպանության միջոց։ Ունեցել է նաև ցամաքային տարբերակ։

Օգտագործվել է 20 մմ/70 Scotti Mod զենքի հետ միասին։ 1939/1941, արտադրության Scotti ընկերության, որն ուներ մոտ հատկանիշներ և օգտագործում էր նույն 20×138 մմ B զինամթերքները և սարքավորումները։

## Նախագծի գնահատում
Երկրորդ համաշխարհային պատերազմի ընթացքում բացահայտվել է 20-25 մմ տրամաչափի զենիթային ավտոմատ հրանոթների հրաձգության ցածր արդյունավետությունը։ Փոքր տրամաչափի արկերի հարվածող գործողությունը չափազանց աննշան էր, որպեսզի խփեր հարձակողական ինքնաթիռը, իսկ այդ ժամանակվա ինքնաձիգների արագությունը չէր ապահովում կրակի պահանջվող խտությունը։ Հրաձգության հեռահարությունը թույլ էր տալիս ավիացիան գնդակոծել միայն մոտ տարածությունում, հաճախ այն բանից հետո, երբ ինքնաթիռներն արդեն կիրառել են իրենց զենքը։ Արդեն 1943 թվականին մեկ զենիթային ինքնաձիգն անօգուտ միջոց էր ճանաչվել։

## Ծանոթագրություններ

## Գրականություն
* 

## Արտաքին հղումներ
* 20 mm/65 Models 1935, 1939 and 1940

Կատեգորիա:Թնդանոթ
Թուլացված պատվաստանյութ

**Թուլացված պատվաստանյութ**, պատվաստանյութ, որը ստացվում է պաթոգենի վիրուլենտությունը նվազեցնելու միջոցով, որի արդյունքում հարուցիչը մնում է կենդանի։ Թուլացման արդյունքում պաթոգենը դառնում է անվնաս կամ պակաս վիրուլենտ։

## Օրինակներ
Կենդանի պատվաստանյութերի օրինակներ են.

* Վիրուսային՝ կարմրուկի, խոզուկի, կատաղության, սեզոնային գրիպի, ջրծաղիկի, բերանային պոլիպոզի (սաբին), ռոտավիրուսի և դեղին տենդի կենդանի թուլացված պատվաստանյութեր։
* Բակտերիալ՝ ԲՑԺ-ի, բերանային տիֆի և համաճարակային տիֆի պատվաստանյութեր։

## Զարգացում
Վիրուսները կարելի է թուլացնել, դրանք պասսաժ կատարելով օտար տիրոջ մեջ։ Օտար տեր կարող են լինել՝

* Հյուսվածքի կուլտուրան
* Ձու էմբրիոնով
* Կենդանիներ

Վիրուսներից մի քանիսը կրում են մուտացիաներ, որպեսզի կարողանան վարակել օտար տիրոջը։ Արդյունքում ստեղծվում է պոպուլյացիա, որը զգալիորեն տարբերվում է սկզբնականից և չի կարող աճել հիմնական տիրոջ օրգանիզմում, այսինքն՝ թուլացված է։ Այս գործընթացը հայտնի է պասսաժ անվանումով, որի ժամանակ վիրուսն այնքան է հարմարվում օտար տիրոջը, որ հիմնական տիրոջ համար այլևս վտանգավոր չի լինում։ Արդյունքում հիմնական տիրոջ իմուն համակարգը հեշտությամբ էլիմինացնում է պաթոգենին, առաջանում են իմուն հիշողության բջիջներ, որոնք հետագա կոնտակտի ժամանակ պաշտպանում են հիմնական տիրոջը։

## Կառավարում
Թուլացած պատվաստանյութի մեջ կան շատ թույլ վիրուլենտությամբ վիրուսներ, որոնք շատ դանդաղ վերարտադրվում են։ Այս պատվաստանյութերը ստեղծվում են հյուսվածքի կուլտուրաներում վիրուսը աճեցնելով, ապա ընտրվում են առավել թույլ վիրուլենտություն ունեցող շտամերը։ Կա վիրուլենտության վերականգնման ցածր ռիսկ, սակայն այն պատվաստումների արդյունքում փոքրանում է։ Այս պատվաստանյութերը հակացուցված են իմունային անբավարարություն ունեցող անձանց։

## Առավելություններ
* Իմուն համակարգի բոլոր փուլերի ակտիվացում
* Ավելի ապահով է և վստահելի
* Քիչ ծախսատար է
* Արագ իմունիզացիա
* Որոշները շատ հեշտ է տեղափոխել/կառավարել (Օրինակ՝ պոլիոմիելիտի պատվաստանյութը կարելի է ընդունել օրալ, ինչը չի պահանջում ստերիլ պայմաններ և բուժաշխատողներ։)։

## Թերություններ
* Երկրորդային մուտացիայի արդյունքում վիրուլենտությունը կարող է վերականգնվել։ Այս դեպքում վիրուսը կարող է մուտացվել և վերադառնալ սկզբնական վիրուլենտ շտամի։
* Իմուն անբավարարություն ունեցող անձանց մոտ առաջացնում է ծանր բարդություններ։
* Որոշները դժվար է տեղափոխել, քանի որ ունեն պահպանման պայմաններ(Օրինակ՝ ջերմաստիճանի պահպանում) ։

## Ծանոթագրություններ

## Արտաքին հղումներ
* Global Polio Eradication Initiative: Advantages and Disadvantages of Vaccine Types
* CDC H1N1 Flu / 2009 H1N1 Nasal Spray Vaccine Q&A at the website of the US Centers for Disease Control and Prevention

Կատեգորիա:Վիրուսաբանություն
Հայիթիի երկրորդ կայսրություն

**Հայիթիի երկրորդ կայսրություն**, որը պաշտոնապես հայտնի է որպես **Հայիթիի կայսրություն** (), եղել է պետություն, որը գոյություն է ունեցել 1849-1859 թվականները։ 1848 թվականի փետրվարի 28-ին Հայիթիի նախագահ Ժան Բատիստ Ռիշեի մահվանից հետո, նախկին գեներալ-լեյտենանտ և նախագահական պահակախմբի գլխավոր նախագահ Ֆոստին Սուլուկին ոգեշնչված Նապոլեոնից, 1849 թվականի օգոստոսի 26-ին Պորտ-օ-Պրենսի Սուրբ Աստվածածնի Վերափոխման տաճարում իրեն հռչակում է որպես Հայիթիի կայսր։ Ֆոսթինի անհաջող գրավման փորձը (մասամբ Միացյալ Նահանգների և Իսպանիայի դիվանագիտական միջամտության պատճառով) Դոմինկյան Հանրապետության (1849, 1850, 1855 և 1856 թվականներին), որն անջատվել էր 1844 թվականին, խաթարել է երկրի նկատմամբ նրա վերահսկողությունը։
1858 թվականին սկսվեց հեղափոխությունը, որը ղեկավարում էր գեներալ Ֆաբր Գեֆրարդը՝ Տաբարայի դուքսը։ Նույն թվականի դեկտեմբերին գեֆրարդը ջախջախում է Կայսերական բանակը և վերահսկողություն ձեռք բերում երկրի մեծ մասի նկատմամբ։ Արդյունքում, 1859 թվականի հունվարի 15-ին կայսրը հրաժարվում է գահից։ Հրաժարվելով ֆրանսիական դիվանագիտական առաքելության օգնությունից, 1859 թվականի հունվարի 22-ին Ֆոսթենին արտաքսում են բրիտանական ռազմանավից։ Գեներալ Գեֆրարդը նրան փոխարինում է նախագահի պաշտոնում։ Կարճ ժամանակ անց կայսրը և նրա ընտանիքը ժամանում են Քինգսթոն (Ճամայկա), որտեղ նրանք անցկացնում են մի քանի տարի։ Հայիթի վերադառնալու թույլտվություն ստանալով՝ Ֆոսթենը վերադառնում է։ Նա մահանում է 1867 թվականի օգոստոսի 6-ին՝ Հայիթիի վարչական շրջաններից Փեթիթ Գոավայում և թաղվում Ֆորտ Սուլուկում։

## Ծանոթագրություններ

Կատեգորիա:Կայսրություններ
Կատեգորիա:Կայսրությունների պատմություն
Կատեգորիա:Հայիթի
Կատեգորիա:Հայիթիի աշխարհագրություն
Կատեգորիա:Հայիթիի լեզուներ
Կատեգորիա:Հայիթիի պետական խորհրդանիշեր
Մի բաժակ թեյ (նկար)

**«Մի բաժակ թեյ** (), նկար, որ ստեղծվել է 1880-1881 թվականներին ամերիկացի նկարչուհի Մերի Կեսսետի կողմից։ Ներկայումս այն գտնվում է  Նյու Յորքի Մետրոպոլիտենի հավաքածուում։

19-րդ դարի վերջին Մերի Կեսսետը մեկնում է Փարիզ, որպեսզի շարունակի բնանկարչություն ուսումնասիրել։ Նա Շառլ Շապլենի սանն էր։ Նրա ստեղծագործությունների վրա մեծ ազդեցություն էր թողել Էդգար Դեգայի հետ ունեցած ընկերությունը։
Վերջինիս դրդմամբ էլ նկարչուհին 1879 թվականին ուղարկում է իր աշխատանքները մյուս իմպրեսիոնիստների հետ համատեղ կազմակերպված ցուցահանդեսին։ Կեսսետը ճանաչում է գտնում «կանացի» թեմայի համար (մեկ բաժակ թեյի շուրջ հելյունով գործելիս)։

Կտավը ստեղծվել է 1880-1881 թվականների ընթացքում, որի համար բնորդ է հանդիսացել նկարչուհու քույրը` Լիդիան։
Մինչ այդ Լիդիան, ով տառապում էր երիկամների բորբոքումից, Ֆիլադելֆիայից եկել էր Փարիզ քրոջը այցելության։ Այդ ժամանակաշրջանում չամուսնացած կանայք միայնակ չէին ապրում, սակայն Լիդիայի հիվանդությունը գնալով խորանում էր, և նա չէր կարող դիմանալ ճամփորդություններին։ Ընտանիքի մյուս անդամները Փարիզ են տեղափոխվում 1880 թվականի գարնանը։ Այս շրջանում Մերի Կեսսետը հիմնականում պատկերում էր կենցաղային դրվագներ։ Լիդիան մինչև 1882 թվականը հաճախակի է դառնում քրոջ նկարների հերոսուհին։

Թեյախմության ընթացքը պատկերված է իմպրեսիոնիստներին բնորոշ ձևով։ Այս ծիսակատարությունը տեղ է գտել 1880 թվականին ստեղծված մի շարք աշխատանքներում։ Ստվերները արտացոլելու համար օգտագործվել են կոնտրաստ գույներ։

1881 թվականին Կեսսետը նկարն ուղարկում է իմպրեսիոնիստների ցուցահանդեսին, որտեղ և այն ճանաչում է ստանում քննադատների կողմից։

## Ծանոթագրություններ

Կատեգորիա:1880 նկարներ
Կատեգորիա:Ամերիկայի արվեստ
Կատեգորիա:Իմպրեսիոնիզմ
Կատեգորիա:Մետրոպոլիտեն թանգարանի նկարներ
Կատեգորիա:Մերի Կեսսետի նկարներ
Դեյան Կուլուսևսկի

**Դեյան Կուլուսևսկի** (, ), շվեդ պրոֆեսիոնալ ֆուտբոլիստ։ Ներկայումս Յուվենտուսից վարձավճարով հանդես է գալիս Պարմայի և Շվեդիայի ազգային հավաքականի կազմում։ Խաղում է վինգերի և կենտրոնական կիսապաշտպանի դիրքում։

## Ակումբային կարիերա
### Վաղ կարիերա
Ֆուտբոլիստի կարիերան Կուլուսևսկին սկսել է Բրոմապոյկարնայում։ 2016 թվականի հուլիսի 7-ին նա միացավ Ատալանտայի երիտասարդական թիմին։ Իր պրոֆեսիոնալ դեբյուտը նշեց 2019 թվականի հունվարի 20-ին՝ փոխարինելով Մարտեն դե Ռոնին Ֆրոզինոնեի դեմ խաղում։

2019 թվականի հուլիսի 18-ին Կուլուսևսկին 1 տարվա վարձավճարով միացավ Պարմային։ Իր դեբյուտը ակումբի կազմում նշեց օգոստոսի 17-ին՝ Իտալիայի գավաթի Վենեցիայի դեմ խաղում։ Սեպտեմբերի 1-ին շվեդը 2 գոլային փոխանցում տվեց Ուդինեզեի դեմ խաղում։ Իր առաջին գոլը պրոֆեսիոնալ կարիերայում Կուլուսևսկին խփեց սեպտեմբերի 30-ին՝ Տորինոյի դեմ խաղում՝ այս խաղում դառնալով նաև գոլային փոխանցման հեղինակ։ Հոկտեմբերի 20-ին նա գոլի և 2 գոլային փոխանցման հեղինակ դարձավ Ջենոայի դեմ խաղում։ Նոյեմբերի 24-ին շվեդը գոլ խփեց Բոլոնյայի դեմ խաղում, իսկ հանդիպումն ավարտվեց 2-2 հաշվով։ Դեկտեմբերի 14-ին՝ Նապոլիի դեմ խաղում Կուլուսևսկին դարձավ գոլի և գոլային փոխանցման հեղինակ՝ օգնելով Պարմային հաղթել 2-1 հաշվով։

### Յուվենտուս
2020 թվականի հունվարի 2-ին Կուլուսևսկին 4.5 տարվա պայմանագիր կնքեց Յուվենտուսի հետ, և մինչև մրցաշրջանի ավարտը վարձավճարով վերադարձավ Պարմա։ Ակումբը նրա համար վճարեց 35 միլիոն եվրո, որը կարող էր հասնել 44 միլիոնի բոնուսների դեպքում։

## Միջազգային կարիերա
Կուլուսևսկին ներկայացրել է Հյուսիսային Մակեդոնիան մինչև 16 տարեկանների երիտասարդական հավաքականում և Շվեդիան այլ տարիքային հավաքականներում։ Շվեդիայի ազգային հավաքական նա առաջին անգամ հրավիրվեց 2019 թվականի նոյեմբերին՝ Ռումինիայի և Ֆարերյան կղզիների դեմ խաղերի համար։ Իր դեբյուտը ազգային հավաքականում նշեց նոյեմբերի 18-ին՝ փոխարինման մտնելով Ֆարերյան կղզիների դեմ խաղում։

## Կարիերայի վիճակագրություն
### Ակումբային վիճակագրություն
*2020 թվականի հունվարի 7-ի դրությամբ*

### Միջազգային վիճակագրություն
*2020 թվականի հունվարի 7-ի դրությամբ*

## Նվաճումներ
### Ակումբային
**Ատալանտա**

* Իտալիայի գավաթ. երկրորդ տեղ. 2018–19

## Ծանոթագրություններ

## Արտաքին հղումներ
* Կուլուսևսկիի պաշտոնական Ինստագրամի էջը
* Կուլուսևսկին transfermarkt-ում
* Կուլուսևսկին soccerbase.com-ում
* Կուլուսևսկին WhoScored.com կայքում
* Կուլուսևսկին Սերիա A-ի պաշտոնական կայքում 
* Կուլուսևսկին ՈՒԵՖԱ-ի պաշտոնական կայքում

Կատեգորիա:Ատալանտայի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Յուվենտուսի ֆուտբոլիստներ
Կատեգորիա:Շվեդ ֆուտբոլիստներ
Կատեգորիա:Շվեդիայի հավաքականի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:Պարմայի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ